Սաութհեմփթոն

Սաութհեմփթոն ( , [saʊθˈhæmptən]) քաղաք և ունիտար միավոր Մեծ Բրիտանիայի հարավային ափին, Անգլիայի Հեմփշիր կոմսությունում։

Պատմություն 
Քաղաքը առաջացել է 43 թվականից հիշատակվող հին հռոմեական Clausentum բնակավայրի տեղում։ Միջին դարերում Սաութհեմփթոնը դարձավ Անգլիայի թագավորության առաջատար նավահանգիստներից մեկը։ Այստեղից արտահանում էին բուրդ և կաշի, իսկ փոխարենը ներմուծում էին գինի Աքվիտանիայից։ 1447 թվականին Սաութհեմփթոնը կոմսության իրավունքներ ստացավ։
XVII և XVIII դարերում Սաութհեմփթոնյան նավահանգիստը անկում ապրեց և վերականգնվեց միայն 1840 թվականին։
Հենց Սաութհեմփթոնից ճակատագրական շրջագայության մեկնեց «Տիտանիկը» ։
1862 թվականին Սաութհեմփթոնում հիմնադրվեց Հարթլի համալսարանը, իսկ 1951 թվականին սկսվեց նավթավերամշակման գործարանի կառուցումը։

Աշխարհագրություն 
Սաութհեմփթոնը զբաղեցնում է 49 կմ² տարածք, հարավարևելյան կողմից սահմանակից է Սոլենթին, իսկ մնացած բոլոր կողմերից սահմանակից է Հեմփշիր կոմսությանը։

Բնակչություն 
Բնակչության թիվը՝ 253 651 մարդ (2011) , Մեծ Բրիտանիայի ամենամարդաշատ քաղաքներից է։ Խտությունը՝ 3484 մարդ/ կմ² ։ Իսկ ըստ 2001 թվականի տվյալների՝ 217 445 մարդ։

Քաղաքականություն 
Սաութգեմփթոնը ղեկավարվում է խորհրդի կողմից՝ բաղկացած է 48 պատգամավորներից, որոնք ընտրված են 16 շրջաններից։ Վերջին ընտրությունների արդյունքում 26 տեղ հատկացված է կոնսերվատորներին։

Կրթություն 
1952 թվականին Հարթլի քոլեջը ստացավ թագավորական կանոնադրություն և դարձավ Սաութգեմփթոնյան համալսարան, որը հիմա համարվում է Մեծ Բրիտանիայի ամենահեղինակավոր 20 համալսարաններից մեկը։

Տնտեսություն 
Սաութգեմփթոնում է գտնվում Carnival Corporation & plc անգլո-ամերիկյան ծովաշրջիկության աշխարհի խոշորագույն օպերատորներից մեկի գրասենյակը։ Ընկերության բաժնետոմսերը S&P 500 и FTSE 100 ինդեքսների մաս են կազմում։
«Red Funnel» ընկերության լաստանավերը Սաութգեմփթոնը կապում են Ուայթ կղզու մի քանի քաղաքների հետ։

Սպորտ 
Սաութգեմփթոնում է հիմնված փորձառու «Սաութհեմփթոն » ֆուտբոլային ակումբը, որը 1976 թվականի Ֆուտբոլային լիգայի գավաթակիր է, 2013/2014 մրցաշրջանում հանդես էր գալիս անգլիական Պրեմիեր Լիգայի կազմում։
«Սրբերը» (այդպես են նրանց անվանում) հակառակորդներին ընդունում է «Սենտ-Մերիս» մարզադաշտում (32 հազար մարդ)։

Տեսարժան վայրեր 
Քաղաքի զգալի մասը վերակառուցվել է Երկրորդ համաշխարհային պատերազմի ավերածություններից հետո։ Սաութգեմփթոնի փառավոր անցյալի մասին վկայում են՝
 Միջին դարերից պահպանված նորմանդական կրաքարից պատերը,
 Սուրբ Միխայիլ ռոմանական եկեղեցին,
 քաղաքի հյուսիսային դարպասը՝ Բարգեյթ (XII դար) և այլն։

Պատկերասրահ

Ծանոթագրություններ

Արտաքին հղումներ 
 Պաշտոնական էջ  
 Սաութգեմփթոնը տիեզերքից 

Մեծ Բրիտանիայի քաղաքներ
1640 թվականին հիմնադրված բնակավայրեր